b'\n_START_ARTICLE_\nMikko Karjanoja\n_START_PARAGRAPH_\nMikko Matias Karjanoja (s. 30. huhtikuuta 1932 Tuusula) on suomalainen arkkitehti ja harrastajavalokuvaaja. _NEWLINE_Karjanoja valmistui Teknillisest\xc3\xa4 korkeakoulusta arkkitehdiksi 1958 ja ty\xc3\xb6skenteli 1960-luvun alussa Alvar Aallon toimistossa._NEWLINE_Karjanoja toimi Suomen Kameraseurojen Liiton puheenjohtajana 1968\xe2\x80\x931969._NEWLINE_Vuonna 1976 Karjanoja kutsuttiin Euroopan Kulttuuris\xc3\xa4\xc3\xa4ti\xc3\xb6n Suomen osaston (EKSO) hallituksen j\xc3\xa4seneksi. H\xc3\xa4n oli 1980-luvulla aktiivisesti mukana EKSOn Arktikum-hankkeessa, muun muassa Arktisen Keskuksen S\xc3\xa4\xc3\xa4ti\xc3\xb6n asiamiehen\xc3\xa4 ja rakennuksen arkkitehtikilpailun tuomaristossa. Karjanoja oli yhten\xc3\xa4 toimittajana EKSOn vuonna 1989 julkaisemassa teoksessa Lapin kierros. 2, Rovaniemi\xe2\x80\x93Kilpisj\xc3\xa4rvi (ISBN 951-8932-01-8)._NEWLINE_1990-luvun lopulla Mikko Karjanoja kehitteli Suomi 2000 -nimist\xc3\xa4 kotimaanmatkailun portaalia verkkoon. Hankkeessa olivat mukana Maanmittauslaitos, Taideteollinen korkeakoulu ja Nokia Oyj.'